དེ་བས་དབྱེ་བསལ་ཟེར་བ་འདི་གལ་ཆེན་པོ་ཡིན།སྲིད་འབྱོར་རིག་གསུམ་གང་ལ་མཚོན་ན་ཡང་ཧ་ཅང་གཙོ་སྟེ།སྲིད་འབྱོར་རིག་གསུམ་གྱི་བྱ་བ་སྒྲུབ་མཁན་ཞིག་ལ་མཚོན་ན་དབྱེ་བསལ་ནི་ནམ་རྒྱུན་འཕྲད་སྲིད་པའི་ཐ་སྙད་ཅིག་ཡིན་ལ།དབྱེ་བསལ་ལ་མཁས་ཚེ་སྤང་བླང་གི་རྣམ་བཞག་ལ་མཁས་པ་རེད།སྤང་བླང་ལ་མཁས་ཚེ་མཁས་པ་རེད།དབྱེ་བསལ་གྱི་གཞི་དེ་ཉོག་ཚེ་ང་ཚོ་བླུན་པོ་ཆགས་འགྲོ་བ་རེད།དབྱེ་བསལ་ཟེར་བ་འདི་རྒྱའི་ཟེར་བ་ཡིན་ལ།ང་ཚོས་དོན་གང་སྒྲུབ་ཀྱང་འདི་ལ་འཕྲད།འདི་ཤེས་རྒྱུ་ནི་ཧ་ཅང་གལ་ཆེན་པོ་ཡིན།གཙོ་བོ་ཁེ་ཕན་ལ་འཕྲད་དུས་དབྱེ་གསལ་ཤེས་རྒྱུ་གལ།ནོར་ན་ཕྱིས་ནས་འགྱོད་པའི་རྒྱུ་རུ་འགྲོ།ད་ལྟ་སྤྱི་ཚོགས་སྟེང་ན་མི་སྙན་གྲགས་ཡོད་པའི་མི་འགའ་རེས་ནམ་རྒྱུན་ཁོ་རང་རིག་པ་རྣལ་དུ་གནས་པ་ཞིག་ཡིན་ཀྱང་།ཁེ་ཕན་གྱི་མདུན་ནས་སྐབས་དང་སྐབས་སུ་རང་ཚུགས་ཤོར་བའམ་དབྱེ་བསལ་མ་ཤེས་པར་སྙན་གྲགས་ཀྱང་དེའི་ཟླ་ལ་ཤོར་བ་དང་ཁ་ལས་མ་དགེ་བར་ཀུན་གྱིས་དམོད་པར་བྱེད་པ་ཡང་འདུག་སྟེ་ཚང་མས་ཤེས་གསལ་ལོ།།